Dɔmkuo ketewa a wɔwɔ mmarahyɛbadwam no de ha a ɛha wɔn sɛ Akufo-Addo gu so ara refa atɛmmuafoɔ dodoɔ no ara adwuma mu de wɔn kɔ asɛnnibea akɛseɛ mu no ato dwa.
Wɔkyerɛ mu sɛ, fa a Ↄmampanin Akufo-Addo refa atɛmmuafoɔ no kɔgu asɛnnibia kɛseɛ mu no yɛ adeɛ ebi nsii da wɔ saa amammuo berɛ yi mu.
Wɔsi so dua sɛ, to a wato atɛmmuafoɔ a wɔfa wɔn no dodoɔ mu firi 11 de kɔ 14 no yɛ deɛ ɛbɛtwe ɔman yi nnepa ne sika pa ara.
Dɔmkuo ketewa no daanoni, Haruna Iddrisu kaa no wɔ berɛ a na wɔrehwehwɛ atɛmmuafoɔ a wɔregye wɔn atom wɔ asɛnnibea akɛseɛ mu no mu.
Ne nsɛm a ɔde too dwan no nie; “Sɛ wofa saa amammuo berɛ yi a, nnipa dodoɔ a Ↄmampanin agyina ne tumi a ɔwɔ wɔ mmara no fa a ɛtɔ so 144 so de afa wɔn no mu yɛ duru.
“Nanso hyɛ no nso sɛ deɛ Ↄmampanin Mills de baeɛ yɛ 21.4%, John Dramani Mahama, 28.6%, ɛnna Nana Akufo-Addo, 78.6% firi atɛmmuafoɔ a wɔwɔ asɛnnibea akɛseɛ mu 11 de kɔ 14. Yɛdwene ho sɛ ɔdwene ɔmanfoɔ no sika no ho mpo a.”
Atɛmmuafoɔ mono a wɔafa wɔn no ne; Otemmuafoɔ Barbara Frances Ackah-Yensu, Asɛnnibea a wɔdi asɛm a wɔde bi apii so no Temmuafo, Owura Temmuafoɔ George Kingsley Koomson, Asɛnnibea a wɔdi asɛm a wɔdebi apii so no Temmuafo, Owura Temmuafoɔ Samuel Kwame Adibu Asiedu, Asɛnnibea a wɔdi asɛm a wɔde bi apii so no Temmuafo, Owura Temmufoɔ Ernest Yao Gaewu, asɛnnibea kɛseɛ mu Temmuafoɔ.
